**SPOMINI HITIJO**

Zakaj spomini vi hitite,

tja daleč, daleč pod gore,

mladost si nazaj želite,

ko mi ljubilo je srce.

Na klopici, bi rad posedal,

kjer sva ljubila se midva,

stoletni hrast bi mi prepeval,

saj srečo mojo on pozna.

A hrast je padel pod sekiro,

in moje klopce tam več ni,

nič več mi v vetru ne šumijo,

najlepše pesmi mladih dni.

Nad žitom se žanjica sklanja,

oj to je dekle moj spomin,

pod hrastom mladim pa postavlja,

že klopico njen mladi sin.